**Robert Lynch Sánchez** (\* 18. november 1997, Cartagena, Španielsko) je španielsky profesionálny futbalista, ktorý hráva na pozícii brankára v anglickom klube Chelsea.

Klubová kariéra
---------------

Sánchez začal s futbalom v tíme Escuela de Fútbol de Santa Ana. V roku 2010 sa pripojil k mládežníckemu tímu Levante kde strávil tri roky.

### Brighton

V roku 2013 prestúpil Sánchez do akadémie Brightonu kde strávil päť rokov. V júni 2015 podpísal Sánchez svoju prvú profesionálnu zmluvu. V roku 2018 podpísal Sánchez novú trojročnú zmluvu a bol poslaný na hosťovanie.

#### Hosťovania

V júni 2018 bol Sánchez poslaný na hosťovanie do Forest Green Rovers v League Two. V klube debutoval 4. augusta pri výhre 4:1 nad Grimsby. Sánchez odohral na hosťovaní 17 zápasov z toho všetky v lige.

Dňa 24. júla 2019 bol Sánchez poslaný na hosťovanie do Rochdale v League One. V tíme debutoval 3. augusta pri výhre 3:2 nad Tranmere Rovers.

### Návrat do Brightonu

Po hosťovaní v Rochdale sa Sánchez vrátil do Brightonu kde debutoval 1. novembra pri prehre 1:2 s Tottenhamom. Dňa 23. februára 2021 podpísal Sánchez novú zmluvu na štyri a pol roka s platnosťou do júna 2025.

Dňa 6. novembra 2021 dostal Sánchez červenú kartu pri remíze 1:1 s Newcastlom United za faul na Calluma Wilsona. V sezóne 2021/22 odohral 38 zápasov z toho 37 v Premier League a jedenásťkrát udržal čisté konto.

### Chelsea

Dňa 5. augusta 2023 podpísal zmluvu s Chelsea na sedem rokov za poplatok 20 miliónov libier s bonusmi. Sánchez dostal dres s číslom 31. V tíme debutoval o osem dní neskôr pri remíze 1:1 s Liverpoolom. Po odchode Kepu Arrizabalagu do Realu Madrid dostal Sánchez dres s číslom 1.

Medzinárodná kariéra
--------------------

Sánchez debutoval v národnom tíme Španielska dňa 5. septembra 2021 pri výhre 4:0 nad Gruzínskom v kvalifikácii na Majstrovstvá sveta vo futbale 2022.

Sánchez bol nominovaný do 26-člennej nominácie na Majstrovstvá sveta vo futbale 2022. Do žiadneho zápasu na turnaji však nezasiahol keďže bol v pozícii náhradníka. Španielsko na turnaji skončilo v osemfinále po prehre s Marokom.

Štatistiky kariéry
------------------

### Klubové

*K 15. aprílu 2024*

Zápasy a strelené góly za kluby, v sezónach a súťažiach| Klub | Sezóna | Liga | FA Cup | EFL Cup | Celkom |
| --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly |
| Brighton | 2018/19 | Premier League | 0 | 0 | 0 | 0 | — | 0 | 0 |
| 2019/20 | 0 | 0 | — | — | 0 | 0 |
| 2020/21 | 27 | 0 | 0 | 0 | 0 | 0 | 27 | 0 |
| 2021/22 | 37 | 0 | 1 | 0 | 0 | 0 | 38 | 0 |
| 2022/23 | 23 | 0 | 2 | 0 | 0 | 0 | 25 | 0 |
| Celkom | 87 | 0 | 3 | 0 | 0 | 0 | 90 | 0 |
| Forest Green Rovers
(hosť.) | 2018/19 | League Two | 17 | 0 | 0 | 0 | 0 | 0 | 17 | 0 |
| Rochdale
(hosť.) | 2019/20 | League One | 26 | 0 | 6 | 0 | 3 | 0 | 35 | 0 |
| Chelsea | 2023/24 | Premier League | 16 | 0 | 2 | 0 | 3 | 0 | 21 | 0 |
| Celkovo | 146 | 0 | 11 | 0 | 6 | 0 | 163 | 0 |

### Medzinárodné

*K 15. aprílu 2024*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Španielsko | 2021 | 1 | 0 |
| 2022 | 1 | 0 |
| Celkovo | 2 | 0 |

Referencie
----------

1. ↑   *Revealed: The teenager on tour with Albion in Austria* [online]. The Argus, 2017-07-12, [cit. 2024-04-15]. Dostupné online. (po anglicky)
2. ↑   *New deal for Albion keeper Sanchez* [online]. The Argus, 2018-04-20, [cit. 2024-04-15]. Dostupné online. (po anglicky)
3. ↑   Forest Green sign Brighton goalkeeper. *BBC Sport*. Dostupné online [cit. 2024-04-15]. (po anglicky)
4. ↑   Brighton loan Sanchez to Rochdale. *BBC Sport*. Dostupné online [cit. 2024-04-15]. (po anglicky)
5. ↑   *Robert Sanchez: Brighton goalkeeper signs new deal until June 2025* [online]. Sky Sports, [cit. 2024-04-15]. Dostupné online. (po anglicky)
6. ↑   Chelsea agree £25m deal for Brighton keeper Sanchez. *BBC Sport*. Dostupné online [cit. 2024-04-15]. (po anglicky)
7. ↑   *Sanchez moves squad number* [online]. www.chelseafc.com, [cit. 2024-04-15]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Robert Sánchez**

Externé odkazy
--------------

*

Zdroj
-----

*Tento článok je čiastočný alebo úplný preklad článku Robert Sánchez na anglickej Wikipédii.*